turjo4nis/wikipedia-bn-dump-20250701 huggingface dataset:
দোহাজারী বিমানঘাঁটি

দোহাজারী বিমানঘাটি হচ্ছে একটি প্রাক্তন মার্কিন যুক্তরাষ্ট্রের সেনা বিমান বাহিনীর যুদ্ধকালীন বিমানঘাটি যা বাংলাদেশের দোহাজারীর নিকটে বার্মা ক্যাম্পেইন ১৯৪৪-১৯৪৫ সময়ে ব্যবহার হত।

ইতিহাস 
দোহাজারী মার্কিন যুক্তরাষ্ট্রের সেনা বিমান বাহিনীর দশম বিমানবাহিনীর ১ম সমর কার্গো গ্রুপের বিমান সরবরাহ কেন্দ্র হিসেবে ৩০ জানুয়ারি থেকে ১৫ মে, ১৯৪৫ সালের মধ্যকার সময়ে বার্মায় প্রেরণের জন্য ব্যবহৃত হত। ২য় ও ৪র্থ সমর কার্গো গ্রুপের স্কোয়ার্ডন সি-৪৬ কমান্ডো বিমান পরিচালনা করে যুদ্ধ শেষ হওয়ার পর ৩১ অক্টোবর ঘাটিটি বন্ধ করে দেয়া পর্যন্ত বিমানঘাটিতে অবস্থান করেছিল।

যুদ্ধ শেষে ঘাটিটি পরিত্যক্ত ঘোষণা করা হয় এবং সাম্প্রতিককালে এটি কৃষিকাজে ব্যবহার হয়।

তথ্যসূত্র 

 
  www.pacificwrecks.com - Dohazari  keyword search

বাংলাদেশের অকেজো বিমানবন্দর
১৯৪৫-এ ভারত
১৯৪৪-এ প্রতিষ্ঠিত বিমানবন্দর
বাংলাদেশের পরিত্যক্ত বিমানবন্দর
ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র
যশোর শিক্ষা বোর্ড মডেল স্কুল এন্ড কলেজ

যশোর শিক্ষা বোর্ড সরকারি মডেল স্কুল এন্ড কলেজ বাংলাদেশের যশোর জেলায় অবস্থিত। ২০০৭ সালে এটি প্রতিষ্ঠিত হয়। ২০০৭-২০০৮ শিক্ষাবর্ষে এর শিক্ষা কার্যক্রম শুরু হয়। বর্তমানে এখানে প্রায় ১৬০০ শিক্ষার্থী নিয়মিত শ্রেনী কার্যক্রমে অংশগ্রহণ করে। যশোর জেলার অন্যতম একটি শ্রেষ্ঠ শিক্ষা প্রতিষ্ঠান এটি। পূর্বে এটি যশোর বোর্ডের দ্বারা পরিচালিত হতো তবে বর্তমানে এটি এখন পূর্ণাঙ্গ ভাবে একটি সরকারি শিক্ষা প্রতিষ্ঠানে পরিণত হয়েছে।

পাঠদান কর্মসূচি
বর্তমানে এখানে তৃতীয় থেকে দ্বাদশ শ্রেণী পর্যন্ত পাঠদান কর্মসূচি অব্যাহত রয়েছে।

তথ্যসূত্র

যশোরের বিদ্যালয়
যশোরের বিশ্ববিদ্যালয় ও মহাবিদ্যালয়
২০০৭-এ প্রতিষ্ঠিত শিক্ষাপ্রতিষ্ঠান
২০০৭-এ বাংলাদেশে প্রতিষ্ঠিত
মাধ্যমিক ও উচ্চমাধ্যমিক শিক্ষা বোর্ড ও শিক্ষক ও শিক্ষার্থীবৃন্দ
বালা বুলুক জেলা

বালা বুলুক জেলা আফগানিস্তানের ফারাহ প্রদেশের একটি অন্যতম জেলা। ২০০৪ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ১০,৪২৯ জন এর মত, যার মধ্যে থেকে প্রায় ৯৫%95% পশতুন সম্প্রদায়ের এবং তাজিক সম্প্রদায়ের লোক রয়েছে।

তথ্যসূত্র

বহিঃসংযোগ
 Map of Settlements AIMS, May 2002

ফারাহ প্রদেশের জেলা
ফারাহ জেলা

ফারাহ জেলা আফগানিস্তানের ফারাহ প্রদেশের একটি জেলা। ফারাহ প্রদেশের প্রধান শহর ফারাহ শহর। ২০১৫ সালের আদমশুমারী আনুমানিক হিসাব অনুযায়ী, জেলাটির জনসংখ্যা ছিল প্রায় ৫৪,০০০ জন এর মত। এখানে ৬টি জেলা রয়েছে এবং মোট জমি ২,৯৪৯ হেক্টর রয়েছে। এই শহরে বসবাসের মোট বসতির সংখ্যা হচ্ছে ৫,২৯৯ টি।

তথ্যসূত্র

বহিঃসংযোগ

ফারাহ প্রদেশের জেলা
গুলিস্তান জেলা

গুলিস্তান, এছাড়াও বানান করা হয়ে থাকে গোলেস্তান (পশতু/ফার্সি: گلستان), আফগানিস্তানের ফারাহ প্রদেশে একটি জেলা। ২০০৪ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৫৩,৭৮০ জন এর মত, যার মধ্যে থেকে প্রায় ৮০% পশতুন সম্প্রদায়ের এবং বাকী ২০% তাজিক সম্প্রদায়ের লোক রয়েছে। জেলাটিতে মোট ১০৯টির মত গ্রাম রয়েছে। প্রধান গ্রামটিকে গুলিস্তান গ্রাম নামেও পরিচিত, যেটি জেলার পাহাড়ী অঞ্চলে প্রায় ১৪৩৪ মিটার উচ্চতায় অবস্থিত। জেলাটির মাধ্যমে চলাচলের জন্য প্রধান রাস্তা হচ্ছে রুট ৫২২।

তথ্যসূত্র

বহিঃসংযোগ

 গুলিস্তান জেলার মানচিত্র

ফারাহ প্রদেশের জেলা
খাকি সাফেদ জেলা

খাকি সাফেদ জেলা (, "সাদা ধুলো") আফগানিস্তানের ফারাহ প্রদেশের একটি অন্যতম জেলা।  ২০০৪ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৪৩,০০০ জন এর মত, যার মধ্যে থেকে প্রায় সকলই পশতুন সম্প্রদায়ের এবং বাকী লোকজন তাজিক সম্প্রদায়ের। জেলাটির প্রধান গ্রাম হচ্ছে খাকি সাফেদ (এছাড়াও আলাগদারী নামেও পরিচিত), যেটি জেলার কেন্দ্রীয় অঞ্চল থেকেে প্রায় ৬৭৬ মিটার উচ্চতায় অবস্থিত।

তথ্যসূত্র

বহিঃসংযোগ
 Map of Settlements AIMS, May 2002

ফারাহ প্রদেশের জেলা
ক্রিস্টোফার ওয়াকেন

ক্রিস্টোফার ওয়াকেন (ইংরেজি: Christopher Walken; জন্ম: রোনাল্ড ওয়াকেন, ৩১শে মার্চ, ১৯৪৩) হলেন একজন মার্কিন অভিনেতা ও নৃত্যশিল্পী। তিনি পর্দা ও মঞ্চ দুই মাধ্যমেই অভিনয় করেন। তিনি শতাধিক চলচ্চিত্র ও টেলিভিশন নাটকে কাজ করেছেন। কাজের স্বীকৃতস্বরূপ তিনি একটি একাডেমি পুরস্কার, একটি বাফটা পুরস্কার ও একটি স্ক্রিন অ্যাক্টরস গিল্ড পুরস্কার লাভ করেছেন।

১৯৭০-এর দশকে তিনি সমালোচকদের দ্বারা সমাদৃত অ্যানি হল (১৯৭৭) ও দ্য ডিয়ার হান্টার (১৯৭৮) চলচ্চিত্রে অভিনয় করেন। দ্য ডিয়ার হান্টার ছবিতে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন এবং বাফটা পুরস্কারের মনোনয়ন লাভ করেন। ওয়াকেন অভিনীত অন্যান্য উল্লেখযোগ্য চলচ্চিত্রসমূহ হল দ্য ডগ্‌স অব ওয়ার (১৯৮০), দ্য ডেড জোন (১৯৮৩), আ ভিউ টু আ কিল (১৯৮৫), ব্যাটম্যান রিটার্নস (১৯৯২), ট্রু রোম্যান্স (১৯৯৩), পাল্প ফিকশন (১৯৯৪), স্লিপি হলো (১৯৯৯), ক্যাচ মি ইফ ইউ ক্যান (২০০২), হেয়ারস্প্রে (২০০৭), সেভেন সাইকোপ্যাথস্‌ (২০১২) ও দ্য জাঙ্গল বুক (২০১৬)। ক্যাচ মি ইফ ইউ ক্যান ছবিতে ফ্রাংক আবিগনেল সিনিয়র চরিত্রে তার কাজের জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার ও স্ক্রিন অ্যাক্টরস গিল্ড পুরস্কার লাভ করেন।

ওয়াকেনের চলচ্চিত্রসমূহ মার্কিন যুক্তরাষ্ট্রে ১ বিলিয়ন মার্কিন ডলারের বেশি আয় করে। তিনি শেকসপিয়ারীয় নাটক হ্যামলেট, ম্যাকবেথ, রোমিও অ্যান্ড জুলিয়েট ও করিওলানাস-এ কেন্দ্রীয় চরিত্রে অভিনয় করেন। তিনি স্যাটারডে নাইট লাইভ অনুষ্ঠানের জনপ্রিয় উপস্থাপক। তিনি সাতবার এই অনুষ্ঠান সঞ্চালনা করেন। ২০০১ সালে তিনি চলচ্চিত্র পরিচালক ও পাণ্ডুলিপিকার হিসেবে স্বল্পদৈর্ঘ্য চলচ্চিত্র পপকর্ন শ্রিম্প নির্মাণ করেন। এছাড়া তিনি ১৯৯৫ সালে তার আদর্শ এলভিস প্রেসলি সম্পর্কিত একটি নাটক হিম রচনা করেন এবং এতে অভিনয় করেন।

প্রারম্ভিক জীবন
ওয়াকেন ১৯৪৩ সালের ৩১শে মার্চ নিউ ইয়র্কের কুইন্সের অ্যাস্টোরিয়ায় জন্মগ্রহণ করেন। তার জন্মনাম রোনাল্ড ওয়াকেন, যা রোনাল্ড কলম্যানের সম্মানার্থে রাখা হয়েছিল। তার মাতা রোজালি (জন্মনাম: রাসেল, ১৬ মে ১৯০৭ - ২৬ মার্চ ২০১০) স্কটল্যান্ডের গ্লাসগো থেকে অভিবাসিত হয়ে মার্কিন যুক্তরাষ্ট্রে আসেন, এবং তার পিতা পল ওয়াকেন (৫ অক্টোবর ১৯০৩ - ২৩ ফেব্রুয়ারি ২০০১) জার্মানির হর্স্ট থেকে অভিবাসিত হয়ে মার্কিন যুক্তরাষ্ট্রে আসেন। তার পিতা অ্যাস্টোরিয়ায় ওয়াকেন্স বেকারির মালিক ছিলেন এবং নিজেই তা পরিচালনা করতেন। ওয়াকেন মেথডিস্ট ধর্মাবলম্বী।

তথ্যসূত্র

বহিঃসংযোগ

 
 
 
 

১৯৪৩-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
কানেটিকাটের অভিনেতা
নিউ ইয়র্কের অভিনেতা
জার্মান বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
মার্কিন কণ্ঠাভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন ট্যাপ নৃত্যশিল্পী
মার্কিন ভিডিও গেম অভিনেতা
মার্কিন মঞ্চ অভিনেতা
মার্কিন সোপ অপেরা অভিনেতা
হফস্ট্রা বিশ্ববিদ্যালয়ের প্রাক্তন শিক্ষার্থী
শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
স্ক্রিন অ্যাক্টরস গিল্ড পুরস্কার বিজয়ী
স্যাটেলাইট পুরস্কার বিজয়ী
মার্কিন শিশু অভিনেতা
নিউ ইয়র্ক শহরের অভিনেতা
স্ক্রিন অ্যাক্টরস গিল্ড পুরস্কার (সেরা পার্শ্ব অভিনেতা - চলচ্চিত্র) বিজয়ী
সিলেট প্রতিদিন

সিলেট প্রতিদিন হচ্ছে বাংলাদেশের একটি প্রধান দৈনিক সংবাদপত্র, যা সিলেট অঞ্চল থেকে বাংলা ভাষায় প্রকাশিত হয়। ২০০৭ সালে, পত্রিকাটির সম্পাদক, আহমেদ নূর, র‌্যাপিড অ্যাকশন ব্যাটেলিয়ান কর্তৃক গ্রেফতার হন এবং তাকে নির্যাতনের অভিযোগ আনেন। মানবাধিকার সংস্থা অধিকারের একটি বিবৃতিতে বলা হয় যে আধা-সামরিক বাহিনী এই সংবাদপত্রকে বন্ধ করে দেয়ার জন্য ২০০৭ সালে হুমকি দেয়।

তথ্যসূত্র 

সিলেটের সংবাদপত্র
বাংলা ভাষার সংবাদপত্র
বাংলাদেশ থেকে প্রকাশিত বাংলা ভাষার সংবাদপত্র
বাংলাদেশে প্রকাশিত দৈনিক সংবাদপত্র
গেমলফট

গেমলফট এসই হ‌চ্ছে এক‌টি ফ্রেঞ্চ ভি‌ডিও গেম প্রকাশক। তাদের সদর দপ্তর প্যারি‌সে অব‌স্থিত। এ‌টি প্র‌তি‌ষ্ঠিত হ‌য়ে‌ছিল ১৯৯৯ সা‌লে। এ‌টির প্র‌তিষ্ঠাতা হ‌চ্ছেন ইউ‌বিসফ‌টের সহ- প্র‌তিষ্ঠাতা‌ মি‌সেল গিল‌মোট। তা‌দের বিশ্বব্যাপী ২১ টি স্টু‌ডিও আ‌ছে এবং তারা মূলত মোবাইল গেম তৈ‌রি‌তে ম‌ন‌যোগ দি‌চ্ছে। এখন এর ৯৫.৯৪% শতাংশের মা‌লিক ভি‌ভে‌ন্ডি।

তথ্যসূত্র

প্যারিস ভিত্তিক কোম্পানি
মোবাইল গেম কোম্পানি
ফ্রান্সের ভিডিও গেম কোম্পানি
২০১৬-এর অধিগ্রহণ ও একত্রীকরণ
ভিডিও গেম উন্নয়ন কোম্পানি
ভিডিও গেম প্রকাশক
ওয়ালেস বিরি

ওয়ালেস ফিট্‌জেরাল্ড বিরি (ইংরেজি: Wallace Fitzgerald Beery; ১লা এপ্রিল, ১৮৮৫ - ১৫ই এপ্রিল, ১৯৪৯) ছিলেন একজন মার্কিন চলচ্চিত্র অভিনেতা। তিনি তার ৩৬ বছরের অভিনয় জীবনে ২৫০-এর অধিক চলচ্চিত্রে অভিনয় করেছেন। অভিনয়ের স্বীকৃতি হিসেবে তিনি একটি একাডেমি পুরস্কার এবং একটি ভল্পি কাপ অর্জন করেন।

মিজুরি ক্লে কাউন্টিতে জন্ম নেওয়া বিরি কানসাস সিটির চেজ স্কুলে পড়াশুনা করেন। ১৯০৪ সালে তিনি ব্রডওয়েতে কাজ শুরু করেন। ১৯১০-এর দশকের শুরুতে তিনি এসানে স্টুডিওজের সাথে চুক্তিবদ্ধ হন। তার অভিনীত প্রথম চলচ্চিত্র ছিল হিজ অ্যাথলেটিক ওয়াইফ (১৯১৩)। ১৯৩০ সালে তিনি দ্য বিগ হাউজ ছবিতে অভিনয়ের জন্য তার প্রথম একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র ভূমিকা হল মিন অ্যান্ড বিল ছবিতে বিল, দ্য চ্যাম্প ছবিতে নাম ভূমিকা, ট্রেজার আইল্যান্ড-এ লং জন সিলভার ও ভাইভা ভিলা!-এ পাঞ্চো ভিলা। দ্য চ্যাম্প ছবিতে অভিনয়ের জন্য তিনি শ্রেষ্ঠ অভিনেতা বিভাগে একাডেমি পুরস্কার এবং ভাইভা ভিলা! ছবিতে অভিনয়ের জন্য শ্রেষ্ঠ অভিনেতা বিভাগে ভল্পি কাপ লাভ করেন। ১৯৩২ সালে মেট্রো-গোল্ডউইন-মেয়ার স্টুডিওর সাথে তার চুক্তি হয় যে তিনি অন্য যে কোন অভিনয়শিল্পীর থেকে ১ মার্কিন ডলার বেশি পারিশ্রমিক গ্রহণ করবেন, ফলে তিনি সেসময়ে বিশ্বের সর্বোচ্চ পারিশ্রমিক গ্রহীতা হয়ে ওঠেন।

অভিনেত্রী গ্লোরিয়া সোয়ানসন তার স্ত্রী ছিলেন। অভিনেতা নোয়া বিরি সিনিয়র তার ভাই এবং অভিনেতা নোয়া বিরি জুনিয়র তার ভাতিজা। চলচ্চিত্র শিল্পে তার অবদানের জন্য ১৯৬০ সালে মরণোত্তর তার নামে হলিউড ওয়াক অব ফেমে একটি তারকা খচিত হয়। তারকাটি ৭০০১ হলিউড বলেভার্ডে অবস্থিত।

প্রারম্ভিক জীবন 
বিরি ১৮৮৫ সালের ১লা এপ্রিল মিজুরির ক্লে কাউন্টিতে জন্মগ্রহণ করেন। তার পিতা একজন পুলিশ কর্মকর্তা ছিলেন। কাজের সূত্রে ১৮৯০-এর দশকে তারা স্বপরিবারে ক্লে কাউন্টি ত্যাগ করে পার্শ্ববর্তী কানসাস সিটিতে চলে যান।

বিরি কানসাস সিটির চেজ স্কুলে পড়াশুনা করেন। পাশাপাশি তিনি পিয়ানো বাজানোর তালিম নেন। পড়াশুনার ব্যাপারে তার আগ্রহ কম ছিল। তিনি দুবার বাড়ি থেকে পালিয়ে যান। প্রথমবার কয়েক দিন পর ফিরে আসেন এবং স্কুল ছেড়ে দিয়ে কানসাস সিটির রেল প্রাঙ্গনে ইঞ্জিন মুছার কাজ করতেন। ১৬ বছর বয়সে তিনি দ্বিতীয়বার বাড়ি ছেড়ে পালিয়ে যান এবং রিংলিং ব্রাদার্স সার্কাসে হস্তী প্রশিক্ষকের সহকারী হিসেবে যোগ দেন। দুই বছর পর এক চিতাবাঘের আঁচর খেয়ে তিনি সার্কাস ত্যাগ করেন।

উল্লেখযোগ্য চলচ্চিত্র 

 হিজ অ্যাথলেটিক ওয়াইফ (১৯১৩)
 দ্য লিটল আমেরিকান (১৯১৭)
 দ্য ফোর হর্সমেন অব দি অ্যাপোক্যালিপ্‌স (১৯২০)
 রবিনহুড (১৯২২)
 থ্রি এজেস (১৯২৩)
 দ্য ফ্লেম অব লাইফ (১৯২৩)
 দ্য নাইট ক্লাব (১৯২৫)
 স্টেয়ারস অব স্যান্ড (১৯২৯)
 দ্য বিগ হাউজ (১৯৩০)
 মিন অ্যান্ড বিল (১৯৩০)
 বিলি দ্য কিড (১৯৩০)
 ওয়ে ফর আ সেইলর (১৯৩০)
 আ লেডিজ মোরালস্‌ (১৯৩০)
 দ্য চ্যাম্প (১৯৩১)
 ট্রেজার আইল্যান্ড (১৯৩৪)
 ভাইভা ভিলা! (১৯৩৪)

পুরস্কার ও মনোনয়ন

তথ্যসূত্র

বহিঃসংযোগ 

 
 
 

১৮৮৫-এ জন্ম
১৯৪৯-এ মৃত্যু
২০শ শতাব্দীর মার্কিন অভিনেতা
মার্কিন চলচ্চিত্র অভিনেতা
মার্কিন নির্বাক চলচ্চিত্র অভিনেতা
মার্কিন মঞ্চ অভিনেতা
গ্লেনডেলের ফরেস্ট লন মেমোরিয়াল পার্কে সমাধিস্ত
শ্রেষ্ঠ অভিনেতা বিভাগে একাডেমি পুরস্কার বিজয়ী
শ্রেষ্ঠ অভিনেতা বিভাগে ভোল্পি কাপ বিজয়ী
মেট্রো-গোল্ডউইন-মেয়ারের চুক্তিবদ্ধ শিল্পী
১ম মেরিল-প্রথম আলো পুরস্কার

১ম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক আয়োজনের প্রথম আয়োজন। 'মেরিল-প্রথম আলো তারকা জরিপ ও সমালোচক পুরস্কার-৯৮' নামে আয়োজিত অনুষ্ঠানটি ১৯৯৯ সালের ১২ই মার্চ ঢাকার হোটেল শেরাটনের বলরুমে অনুষ্ঠিত হয়। অনুষ্ঠানটি উপস্থাপনা করেন আফজাল হোসেন ও সুবর্ণা মুস্তাফা।

এই আয়োজনে তারকা জরিপ ও সমালোচক পুরস্কার শাখায় মোট ১৫ বিভাগে পুরস্কার প্রদান করা হয়। ১১টি বিভাগে পাঠক জরিপের মাধ্যমে জনপ্রিয় ও সেরাদের নির্বাচন করা হয়। পাঠক জরিপ শাখায় মনোনীতদের নির্দিষ্ট কোন কাজের জন্য নয়, বরং পূর্ববর্তী বছরের সামগ্রিক কাজের জন্য মনোনয়ন দেওয়া হয়। সমালোচকদের বিচারে ৪টি বিভাগে পুরস্কার প্রদান করা হয়। তারিক আনাম খান সমালোচক শাখায় সেরা নাট্যকার ও সেরা টিভি অভিনেতা বিভাগে দুটি পুরস্কার লাভ করেন।

বিজয়ী ও মনোনীত
নিচে বিজয়ীদের তালিকা দেওয়া হল।

পাঠক জরিপ

সমালোচক পুরস্কার

অনুষ্ঠান

পুরস্কার প্রদান

পরিবেশনা

আরও দেখুন
 ২৪তম জাতীয় চলচ্চিত্র পুরস্কার (বাংলাদেশ)
 ২১তম বাচসাস পুরস্কার

তথ্যসূত্র

 
১৯৯৯-এর চলচ্চিত্র পুরস্কার
১৯৯৯-এর টেলিভিশন পুরস্কার
১৯৯৯-এর সঙ্গীত পুরস্কার
২য় মেরিল-প্রথম আলো পুরস্কার

২য় মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের দ্বিতীয় আয়োজন। ১৯৯৯ সালের চলচ্চিত্র, টেলিভিশন ও সঙ্গীতের জন্য এই পুরস্কার প্রদান করা হয়। ২০০০ সালে আয়োজিত অনুষ্ঠানটি উপস্থাপনা করেন হানিফ সংকেত।

এই আয়োজনে ১৫টি বিভাগে পুরস্কার প্রদান করা হয়। ১১টি বিভাগে পাঠক জরিপের মাধ্যমে জনপ্রিয় ও সেরাদের নির্বাচন করা হয়। পাঠক জরিপ শাখায় মনোনীতদের নির্দিষ্ট কোন কাজের জন্য নয়, বরং পূর্ববর্তী বছরের সামগ্রিক কাজের জন্য মনোনয়ন দেওয়া হয়। সমালোচকদের বিচারে ৪টি বিভাগে পুরস্কার প্রদান করা হয়। দক্ষিণের ঘর টিভি নাটকটি সর্বাধিক চারটি বিভাগে মনোনয়ন লাভ করে।

বিজয়ী ও মনোনীতদের তালিকা

নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।

তারকা জরিপ

সমালোচক

অনুষ্ঠান

পুরস্কার প্রদান

পরিবেশনা

আরও দেখুন
 ২৫তম জাতীয় চলচ্চিত্র পুরস্কার (বাংলাদেশ)
 ২২তম বাচসাস পুরস্কার

তথ্যসূত্র

বহিঃসংযোগ
 মেরিল-প্রথম আলো পুরস্কার ১৯৯৯

 
২০০০-এর চলচ্চিত্র পুরস্কার
২০০০-এর টেলিভিশন পুরস্কার
৩য় মেরিল-প্রথম আলো পুরস্কার

৩য় মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের তৃতীয় আয়োজন। ২০০০ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। অনুষ্ঠানটি উপস্থাপনা করেন আফজাল হোসেন।

এই আয়োজনে ১৪টি বিভাগে পুরস্কার প্রদান করা হয়। ১০টি বিভাগে পাঠক জরিপের মাধ্যমে জনপ্রিয় ও সেরাদের নির্বাচন করা হয়। পাঠক জরিপ শাখায় আনুষ্ঠানিকভাবে মনোনয়ন দেওয়া হয়নি, তবে পর্দায় তাদের কাজের খণ্ডিতাংশ প্রদর্শন করা হয়। সমালোচকদের বিচারে ৪টি বিভাগে পুরস্কার প্রদান করা হয়। কূপ টিভি নাটকটি সর্বাধিক চারটি বিভাগে মনোনয়ন লাভ করে। আনিসুল হক একই বিভাগে (সেরা নাট্যকার) দুটি কাজের জন্য মনোনীত হন।

বিজয়ী ও মনোনীতদের তালিকা

সমালোচক

অনুষ্ঠান

পুরস্কার প্রদান

পরিবেশনা

আরও দেখুন
 ২৬তম জাতীয় চলচ্চিত্র পুরস্কার (বাংলাদেশ)
 ২৩তম বাচসাস পুরস্কার

তথ্যসূত্র

বহিঃসংযোগ
 ইউটিউবে মেরিল প্রথম আলো পুরস্কার ২০০০

 
২০০১-এর চলচ্চিত্র পুরস্কার
২০০১-এর টেলিভিশন পুরস্কার
২০০১-এর সঙ্গীত পুরস্কার
৪র্থ মেরিল-প্রথম আলো পুরস্কার

৪র্থ মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের তৃতীয় আয়োজন। ২০০১ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০২ সালে আয়োজিত এই আয়োজন ঢাকার বাংলাদেশ চীন মৈত্রী সম্মেলন কেন্দ্রে অনুষ্ঠিত হয়। অনুষ্ঠানটি উপস্থাপনা করেন হানিফ সংকেত। তিনি দ্বিতীয়বারের মত এই পুরস্কারের উপস্থাপনা করেন।

এই আয়োজনে ১৬টি বিভাগে পুরস্কার প্রদান করা হয়। পাঠক জরিপের ১০টি বিভাগে ৪টি করে মনোনয়ন দেওয়া হয় এবং পাঠকের ভোটে সেরাদের নির্বাচন করা হয়। সমালোচকদের বিচারে ৫টি বিভাগে পুরস্কার প্রদান করা হয়।

আবুল হায়াত অভিজ্ঞান টিভি নাটকের জন্য সেরা নাট্যকার ও সেরা নির্দেশক বিভাগে দুটি মনোনয়ন লাভ করেন। অন্যদিকে গিয়াস উদ্দিন সেলিম দুটি ভিন্ন টিভি নাটকের (হাউজ ওয়াইফ ও পাপ-পূণ্য) জন্য সেরা নাট্যকার ও সেরা নির্দেশক বিভাগে দুটি মনোনয়ন লাভ করেন এবং সেরা নির্দেশক বিভাগে পুরস্কৃত হন।

এই আয়োজনে প্রথমবারের মত আজীবন সম্মাননা প্রদান শুরু হয়। প্রখ্যাত নজরুল সঙ্গীতশিল্পী সোহরাব হোসেনকে আজীবন সম্মাননায় ভূষিত করা হয়।

বিজয়ী ও মনোনীতদের তালিকা
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।

সমালোচক

আজীবন সম্মাননা 
 সোহরাব হোসেন - নজরুল সঙ্গীতশিল্পী

অনুষ্ঠান

পুরস্কার প্রদান

পরিবেশনা

আরও দেখুন
 ২৬তম জাতীয় চলচ্চিত্র পুরস্কার (বাংলাদেশ)
 ২৩তম বাচসাস পুরস্কার

তথ্যসূত্র

বহিঃসংযোগ
 ইউটিউবে মেরিল প্রথম আলো পুরস্কার ২০০১

 
২০০২-এর চলচ্চিত্র পুরস্কার
২০০২-এর টেলিভিশন পুরস্কার
২০০২-এর সঙ্গীত পুরস্কার
৫ম মেরিল-প্রথম আলো পুরস্কার

৫ম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের পঞ্চম আয়োজন। ২০০২ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০৩ সালে আয়োজিত এই অনুষ্ঠানটি উপস্থাপনা করেন আনিসুল হক।

এই আয়োজনে ১৬টি বিভাগে পুরস্কার প্রদান করা হয়। পাঠক জরিপের ১১টি বিভাগে ৪টি করে মনোনয়ন দেওয়া হয় এবং পাঠকের ভোটে সেরাদের নির্বাচন করা হয়। সমালোচকদের বিচারে ৪টি বিভাগে পুরস্কার প্রদান করা হয়।

চলচ্চিত্র শাখায় স্বামী স্ত্রীর যুদ্ধ সর্বাধিক তিনটি মনোনয়ন লাভ করে এবং একটি পুরস্কার লাভ করে। টেলিভিশন শাখায় হাওয়াঘর সর্বাধিক ৪টি বিভাগে মনোনয়ন লাভ করে। আফসানা মিমি হাওয়াঘর-এর জন্য তারকা জরিপে সেরা টিভি অভিনেত্রী এবং সমালোচকদের বিচারে সেরা টিভি অভিনেত্রী বিভাগে দুটি মনোনয়ন লাভ করেন। নুরুল আলম আতিক চতুর্থ মাত্রা টিভি নাটকের জন্য সেরা টেলিভিশন চিত্রনাট্য ও সেরা টেলিভিশন নির্দেশক বিভাগে দুটি মনোনয়ন লাভ করেন এবং দুটি বিভাগে পুরস্কার অর্জন করেন।

চলচ্চিত্র নির্মাতা ও অভিনেতা সুভাষ দত্তকে আজীবন সম্মাননা পুরস্কার প্রদান করা হয়।

বিজয়ী ও মনোনীতদের তালিকা

নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।

সমালোচক

আজীবন সম্মাননা
 সুভাষ দত্ত

অনুষ্ঠান

পুরস্কার প্রদান

পরিবেশনা

আরও দেখুন
 ২৭তম জাতীয় চলচ্চিত্র পুরস্কার (বাংলাদেশ)
 ২৫তম বাচসাস পুরস্কার

তথ্যসূত্র

বহিঃসংযোগ
 ইউটিউবে মেরিল প্রথম আলো পুরস্কার ২০০২

 
২০০৩-এর চলচ্চিত্র পুরস্কার
২০০৩-এর টেলিভিশন পুরস্কার
২০০৩-এর সঙ্গীত পুরস্কার
এ কে আজাদ খান

অধ্যাপক ডা. এ কে আজাদ খান বাংলাদেশের একজন চিকিৎসক, সমাজসেবক। সমাজসেবায় বিশেষ অবদানের জন্য ২০১৮ সালে তিনি স্বাধীনতা পদক পান। তিনি ২০২১ সালে বাংলাদেশ সরকার কর্তৃক জাতীয় অধ্যাপক নিযুক্ত হন।

জন্ম ও পারিবারিক পরিচিতি 
এ কে আজাদের জন্ম বরিশাল জেলার বাকেরগঞ্জ উপজেলার কৃষ্ণকাঠি গ্রামে। তার বাবার নাম ফজলুর রহমান খান।

শিক্ষাজীবন 
পাদ্রীশিবপুরের সেন্ট আলফ্রেডস হাই স্কুল থেকে ১৯৫৮ সালে সর্বোচ্চ নম্বর পেয়ে মেট্রিক পাস করেন এ কে আজাদ খান। পরবর্তীতে ঢাকা কলেজ থেকে ১৯৬০ সালে ইন্টারমিডিয়েট পাশ করে ঢাকা মেডিকেল কলেজ থেকে পড়াশোনা শেষ করেন তিনি। ১৯৭০ সালে এফসিপিএস পাশ করেন আজাদ খান।

গবেষণা ও কর্মজীবন 
কমনওয়েলথ বৃত্তি পেয়ে ১৯৭২ সালে অক্সফোর্ড বিশ্ববিদ্যালয়-এ গবেষণা শুরু করেন এ কে আজাদ খান। সেখানে তিনি ‘ইনফ্লামেটরি বায়োল ডিজিজেস’ নিয়ে কাজ করেন। সেই আলোকে নতুন ওষুধ তৈরি করা হয়। যে ওষুধটি আবিষ্কার করেন সেটির নাম—‘5-ASA Biased Drug’। ডায়রিয়ার সঙ্গে রক্ত পড়ার চিকিৎসার এটি মূল ওষুধ। সেখান থেকে নানা ওষুধ বেরিয়েছে। এর মধ্যে ‘অ্যাসাকল’, ‘ম্যাসাকল’ উল্লেখযোগ্য।

২০২১ সালে বাংলাদেশ সরকার তাঁকে পরবর্তী পাঁচ বছরের জন্য জাতীয় অধ্যাপক নিযুক্ত করে।

সমাজসেবা 
বাংলাদেশ ডায়াবেটিক সমিতি হাসপাতালে প্রথমে অনারারি রিসার্চ ডিরেক্টর হিসেবে যুক্ত হয়েছিলেন এ কে আজাদ খান। ১৯৮৭-৮৮ সাল থেকে পার্টটাইম কাজ করতেন তিনি। ১৯৫৬ সালে চালু হওয়া এ প্রতিষ্ঠান। ১৯৯২ সালে পিজি থেকে স্বেচ্ছায় অবসর নিয়ে বারডেমে কাজ শুরু তিনি। ১৯৯২ সাল থেকে বারডেমে বিনা বেতনে চাকরি করছেন আজাদ খান। ‘বাংলাদেশ ইনস্টিটিউট অব রিসার্চ অ্যান্ড রিহ্যাবিলিটেশন ইন ডায়াবেটিস, এন্ড্রোক্রাইন অ্যান্ড মেটাবলিক ডিসঅর্ডার (বারডেম)’ শুরু হয়েছিল তার হাত ধরেই। বিভিন্ন বৈজ্ঞানিক ও চিকিৎসা জার্নালে এ কে আজাদ খানের ১৬৭টি গবেষণা নিবন্ধ প্রকাশিত হয়েছে। তিনি উদ্যোগ নিয়ে তৈরি করেছেন ‘ইব্রাহিম কার্ডিয়াক (হসপিটাল অ্যান্ড রিসার্চ ইনস্টিটিউট)’, ন্যাশনাল হেলথ কেয়ার নেটওয়ার্ক (এনএইচএন), ‘বাংলাদেশ ইউনিভার্সিটি অব হেলথ সায়েন্সেস’, ‘বাংলাদেশ এন্ড্রোক্লিন সোসাইটি’ ইত্যাদি প্রতিষ্ঠান চালুর মধ্য দিয়ে সমাজসেবায় নিজের অবদান রেখে যাচ্ছেন তিনি।

ব্যক্তিগত জীবন 
এ কে আজাদ খানের স্ত্রী ডা. কিশোয়ার আজাদ। তার শ্বশুর প্রখ্যাত জাতীয় অধ্যাপক এবং বারডেমের প্রতিষ্ঠাতা ডা. মোহাম্মদ ইব্রাহিম এবং শাশুড়ি নীলিমা ইব্রাহিম। তার দুই ছেলে ফারুক আজম খান এবং ফয়েজ আসীফ খান। প্রখ্যাত অভিনেত্রী ডলি আনোয়ার ছিলেন তার শ্যালিকা আর তাদের বড় বোন এমিরেটাস অধ্যাপক হাজেরা মাহতাব তার সহপাঠী ও বড় শ্যালিকা।

গ্রন্থ 

 বাংলাদেশ ডায়াবেটিক সমিতি পথ পরিক্রমা
 সড়ক পথে অক্সফোর্ড থেকে ঢাকা

পুরস্কার ও সম্মননা 
 স্বাধীনতা পদক (২০১৮)
 বাংলা একাডেমি ফেলোশিপ (২০২০)
 জাতীয় অধ্যাপক (২০২১)।

তথ্যসূত্র 

জীবিত ব্যক্তি
স্বাধীনতা পুরস্কার বিজয়ী
বাংলা একাডেমির সম্মানিত ফেলো
বাংলাদেশের জাতীয় অধ্যাপক
বাংলাদেশ বিজ্ঞান একাডেমির ফেলো
৬ষ্ঠ মেরিল-প্রথম আলো পুরস্কার

৬ষ্ঠ মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের পঞ্চম আয়োজন। ২০০৩ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০৪ সালের ২১শে মে এই পুরস্কার প্রদান করা হয়। এই অনুষ্ঠানটি উপস্থাপনা করেন হানিফ সংকেত।

এই আয়োজনে ২১টি বিভাগে পুরস্কার প্রদান করা হয়। পাঠক জরিপের ১০টি বিভাগে ৩টি করে মনোনয়ন দেওয়া হয় এবং পাঠকের ভোটে সেরাদের নির্বাচন করা হয়। সমালোচকদের বিচারে ১০টি বিভাগে পুরস্কার প্রদান করা হয়। এই বছর প্রথমবারের মত সমালোচকদের বিচারে চলচ্চিত্র শাখায় চারটি বিভাগে পুরস্কার প্রদান করা। এছাড়া সমালোচকদের বিচারে চলচ্চিত্র ও টেলিভিশন শাখায় দুটি বিশেষ পুরস্কার প্রদান করা হয় কিন্তু এই দুটি বিভাগে কোন মনোনয়ন দেওয়া হয়নি।

চলচ্চিত্র শাখায় আধিয়ার, কখনো মেঘ কখনো বৃষ্টি ও হাছন রাজা সর্বাধিক তিনটি করে মনোনয়ন লাভ করে। চন্দ্রকথা একটি বিশেষ পুরস্কার-সহ সর্বাধিক তিনটি পুরস্কার অর্জন করে। টেলিভিশন শাখায় ভয় ও চড়ুইভাতি সর্বাধিক চারটি করে মনোনয়ন লাভ করে। ভয় ও ৫১বর্তী সর্বাধিক দুটি করে পুরস্কার অর্জন করে। ফেরদৌস আহমেদ ও শাবনূর দুটি ভিন্ন বিভাগে দুটি পুরস্কারের মনোনয়ন লাভ করেন এবং ফেরদৌস একটি পুরস্কার অর্জন করেন।

গীতিকার ও সুরকার আব্দুল লতিফকে মেরিল-প্রথম আলো আজীবন সম্মাননা পুরস্কার প্রদান করা হয়।

বিজয়ী ও মনোনীতদের তালিকা

নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।

তারকা জরিপ

সমালোচক

আজীবন সম্মাননা
 আব্দুল লতিফ

অনুষ্ঠান

পুরস্কার প্রদান

পরিবেশনা

আরও দেখুন
 ২৮তম জাতীয় চলচ্চিত্র পুরস্কার (বাংলাদেশ)
 ২৬তম বাচসাস পুরস্কার

তথ্যসূত্র

বহিঃসংযোগ
 ইউটিউবে মেরিল প্রথম আলো পুরস্কার ২০০৩

 
২০০৪-এর চলচ্চিত্র পুরস্কার
২০০৪-এর টেলিভিশন পুরস্কার
২০০৪-এর সঙ্গীত পুরস্কার
৭ম মেরিল-প্রথম আলো পুরস্কার

৭ম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের সপ্তম আয়োজন। ২০০৪ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০৫ সালে আয়োজিত এই অনুষ্ঠানটি উপস্থাপনা করেন আবুল হায়াত।

এই আয়োজনে ১৯টি পুরস্কার প্রদান করা হয়। রিয়াজ ও অপি করিম তিনটি বিভাগে মনোনয়ন লাভ করেন এবং যথাক্রমে সমালোচক শাখায় সেরা চলচ্চিত্র অভিনেতা ও অভিনেত্রী বিভাগে একটি করে পুরস্কার অর্জন করেন।

লোক সঙ্গীত শিল্পী শাহ আবদুল করিমকে মেরিল-প্রথম আলো আজীবন সম্মাননা পুরস্কার প্রদান করা হয়।

বিজয়ী ও মনোনীতদের তালিকা
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।

তারকা জরিপ

সমালোচক

আজীবন সম্মাননা
 শাহ আবদুল করিম

অনুষ্ঠান

পুরস্কার প্রদান

পরিবেশনা

আরও দেখুন
 ২৯তম জাতীয় চলচ্চিত্র পুরস্কার (বাংলাদেশ)
 ২৭তম বাচসাস পুরস্কার

তথ্যসূত্র

বহিঃসংযোগ
 ইউটিউবে মেরিল প্রথম আলো পুরস্কার ২০০৪

 
২০০৫-এর চলচ্চিত্র পুরস্কার
২০০৫-এর টেলিভিশন পুরস্কার
২০০৫-এর সঙ্গীত পুরস্কার
৮ম মেরিল-প্রথম আলো পুরস্কার

৮ম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের অষ্টম আয়োজন। ২০০৫ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০৬ সালের ১২ই মে এই পুরস্কার প্রদান করা হয়। এই অনুষ্ঠানটি উপস্থাপনা করেন হানিফ সংকেত।

এই আয়োজনে ২৩টি পুরস্কার প্রদান করা হয়। এই বছর প্রথমবারের মত সঙ্গীত ও নৃত্য শাখায় সমালোচক পুরস্কার প্রদান করা হয়। চলচ্চিত্র শাখায় হাজার বছর ধরে চারটি বিভাগে মনোনয়ন লাভ করে এবং চারটি বিভাগেই পুরস্কার অর্জন করে। মোল্লা বাড়ীর বউ চলচ্চিত্রটিও যৌথভাবে সর্বাধিক চারটি বিভাগে মনোনয়ন লাভ করে এবং দুটি পুরস্কার অর্জন করে। রিয়াজ ও শাবনূর দুটি ভিন্ন কাজের জন্য (যথাক্রমে মোল্লা বাড়ীর বউ ও হাজার বছর ধরে এবং মোল্লা বাড়ীর বউ ও দুই নয়নের আলো) দুটি ভিন্ন বিভাগে (যথাক্রমে সেরা চলচ্চিত্র অভিনেতা ও সেরা চলচ্চিত্র অভিনেতা - সমালোচক এবং সেরা চলচ্চিত্র অভিনেত্রী ও সেরা চলচ্চিত্র অভিনেত্রী - সমালোচক) মনোনয়ন লাভ করেন এবং প্রত্যেকে একটি করে পুরস্কার অর্জন করেন।

মঞ্চ ও টেলিভিশন অভিনেত্রী ফেরদৌসী মজুমদারকে মেরিল-প্রথম আলো আজীবন সম্মাননা পুরস্কার প্রদান করা হয়।

বিজয়ী ও মনোনীতদের তালিকা
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।

তারকা জরিপ

সমালোচক

আজীবন সম্মাননা
 ফেরদৌসী মজুমদার

অনুষ্ঠান

পুরস্কার প্রদান

পরিবেশনা

আরও দেখুন
 ৩০তম জাতীয় চলচ্চিত্র পুরস্কার (বাংলাদেশ)
 ২৮তম বাচসাস পুরস্কার

তথ্যসূত্র

বহিঃসংযোগ

 
২০০৬-এর চলচ্চিত্র পুরস্কার
২০০৬-এর টেলিভিশন পুরস্কার